Tama fit-tiġrib Salm ta' David, meta ħarab minn quddiem ibnu Absalom. Kemm kotru, Mulej, l-għedewwa tiegħi! Ħafna huma dawk li qamu għalija; ħafna huma dawk li jgħidu fuqi: "M'hemmx salvazzjoni għalih f'Alla!" Imm'int, Mulej, tarka madwari, inti l-ġieħ tiegħi, int terfagħli rasi. Jien b'leħen għoli l-Mulej insejjaħ; hu jweġibni mill-għolja mqaddsa tiegħu. Immur nimtedd u norqod, u nqum, għax il-Mulej iżommni. Ma nibżax minn poplu sħiħ li jinġema' madwari kontrija. Qum, Mulej, salvani, Alla tiegħi! Int tajt bil-ħarta lill-għedewwa tiegħi kollha, lill-ħżiena kissirtilhom snienhom. Tiegħek, Mulej, ir-rebħa; il-barka tiegħek fuq il-poplu tiegħek.